**Ziua Națională a Meseriei 2021**

Această campanie are drept scop prezentarea celor mai relevante meserii în care se pot forma absolvenții de clasa a VIII-a, dar și avantajele pe care le oferă învățământul profesional și profesional dual. Campania „Meseria face diferența!” se va încheia în data de 11 martie, de Ziua Națională a Meseriilor.

Prin intermediul acestei campanii, Ministerul Educației și Cercetării, Centrul Naţional de Dezvoltare a Învăţământului Profesional şi Tehnic respectiv Inspectoratul Școlar Județean Covasna, vor prezenta meseriile care pot face diferența.

Calendarul activităților vor fi vizibile pe site-ul instituției, <https://isj.educv.ro/>.

Campania „Meseria face diferența!” se va derula în toată ţara, iar printre acţiunile propuse de către inspectoratele şcolare se regăsesc:

* acţiuni comune ale unităţilor de învăţământ profesional şi tehnic, ale inspectoratului şcolar județean, ale Centrului Județean de Resurse și Asistență Educațională, ale operatorilor economici privind consilierea şi orientarea şcolară şi profesională a elevilor;
* caravane ale meseriilor;
* concursuri școlare de tip „Atelier de creație” sau „Atelier de robotică”;
* vizite ale elevilor din unităţile de învățământ gimnaziale din judeţ la operatorii economici care asigură pregătirea și/sau practica în învăţământul profesional şi profesional dual;
* ateliere de informare pentru profesorii diriginţi ai claselor a VII-a și a VIII-a.

În următoarea perioadă, Ministerul Educației și Cercetării, inspectoratele școlare și instituțiile de învățământ vor organiza, cu ocazia Zilei Naționale a Meseriilor, o serie de evenimente care să contribuie la creşterea vizibilităţii şi atractivităţii învăţământului profesional, tehnic și profesional dual în rândul viitorilor absolvenţi de clasa a VIII-a.

Rugăm pe această cale ca operatorii economici din județ să-și aducă aportul și sprijinul școlilor partenere, în organizarea cu success a acestei campanii!

**Marius Popescu – Inspector pentru Învățământ Profesional și Tehnic**

**I.S.J.Covasna**